《和卞仲祥》
元代·仇远

吾友卞南仲，别我何匆匆。
家有六男儿，乃与不死同。
阿祥更颖出，亹亹有父风。
翰墨既潇洒，文字犹研穷。
西园盖常飞，北海樽屡空。
霜寒濑水浅，蛟龙若为容。
我将归西湖，春风入修筇。
期子梅花下，一酹孤山翁。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。